钦定古今图书集成/明伦汇编/官常典/第737卷 > 林嘉猷
## 钦定古今图书集成/明伦汇编/官常典/第737卷 > 林嘉猷

按《明外史方孝孺传》：“嘉猷，初名昇，以字行，宁海人。师
同邑王琦，琦坐累徙云南。嘉猷徒步万里追送人高
其义，与郑公智负笈六千里至汉中，师孝孺。孝孺喜
曰：‘匡我者二子也’。洪武丙子，以儒士校文四川，建文
初，入史馆为编修，寻迁陕西佥事。尝被召入燕邸，知
高煦谋倾世子，以告孝孺。建文帝因遣锦衣千户张”
安诣燕，与内使黄俨间世子谋泄，事不成，燕王称帝。
嘉猷坐方党，被逮死。福王时，赠太仆卿，谥《穆愍》。